তবে আমাদের মনে রাখতে হবে, আমাদের দীর্ঘ সংগ্রামের এ কেবল শুরু। কারণ, এমনকি দখলদার বাহিনীর বিরুদ্ধে বিজয়ের পরেও, একেবারে শেষ ভিনদেশি সৈন্যটিকেবাংলার মাটি থেকে উৎখাত করার পরেও, আমাদের মুখোমুখি হতে হবে একটি জাতিকে শুন্য থেকে গড়ে তোলার বিশাল কাজের সামনে। শত্রুর পোড়ামাটিনীতি বাংলাদেশ থেকে শত্রুর পলায়নের আগে বাংলাদেশের সকল অর্থনৈতিক ভিত্তিকে ধ্বংস করে দেবে। বলা নিষ্প্রয়োজন, এই পুনর্গঠনের কাজে স্থানীয়-প্রবাসী সকল বাঙ্গালির প্রচুর ত্যাগ ও তিতিক্ষার প্রয়োজন হবে। এ প্রয়াস হতে হবে সামগ্রিক ওসমন্বিত । বর্তমানে আমাদের সামনে দু’টোকাজরয়েছে, মুক্তিসংগ্রামেসহায়তাকরা এবং পাশাপাশি পাকিস্তানি আর্মির কারণে উদ্বাস্ত হওয়া লক্ষ লক্ষ মানুষকে ত্রাণসাহায্য পাঠানো। আমরা জানি, প্রতিরোধী বাঙালি গোষ্ঠীসমূহ দু’টো কাজেই মনোনিবেশ করেছে, কিন্তু কার্যক্রমের কোন সমন্বয় না থাকায় এক গ্রুপের পক্ষে জানা সম্ভব হচ্ছেনা অন্যরা কী করছে।এরফলে অনেক ক্ষেত্রেই কাজের পুনরাবৃত্তি হয়েছে। এ কার্যক্রমে সমন্বয় আনার লক্ষ্যে, আমরা এই সংবাদবাহী পত্রটি প্রকাশের সিদ্ধান্ত নিয়েছি। আমাদের প্রধান লক্ষ্য বিভিন্ন গ্রুপ থেকে তথ্য সংগ্রহ করা এবং সকল বাঙালি ও বন্ধুদের সুবিধার্থে এ তথ্য প্রচার করা। আমরা বিভিন্ন গ্রুপের তোলা টাকার একটা কেন্দ্রীয় তহবিল রাখার সিদ্ধান্ত নিয়েছি, যাতে করে এ টাকাগুলো সর্বাধিক সুবিধাজনকভাবে ব্যবহার করা যায়।